แอกซ่าเน้นเบี้ยรถ2+ สนองลูกค้ารัดเข็มขัด
แอกซ่าประกันรับมือลูกค้าเน้นประหยัดงบ คลอดประกันรถชั้น 2+ สู้เศรษฐกิจ
20 พ.ค. 2560

โพสต์ทูเดย์ - แอกซ่าประกันรับมือลูกค้าเน้นประหยัดงบ คลอดประกันรถชั้น 2+ สู้เศรษฐกิจนายมาร์ติน รูแอค กรรมการผู้อำนวยการ บริษัท แอกซ่าประกันภัย เปิดเผยว่า บริษัทได้เปิดตัวแบบประกันรถยนต์ตัวใหม่ “แอกซ่า มอเตอร์ 2+ซูเปอร์เซฟ” (AXA Motor 2+Super Save) ที่ให้ความคุ้มครองใกล้เคียงประกันภัยชั้น 1 แต่จ่ายเบี้ยน้อยกว่า เพื่อตอบสนองกับความต้องการของลูกค้าที่ต้องการประหยัดค่าใช้จ่ายและสอดคล้องกับภาวะเศรษฐกิจในปัจจุบัน“ผลสำรวจลูกค้าของเรา พบว่ามีความต้องการประกัน 2+ มากขึ้น และเน้นเรื่องความคุ้มค่าในการทำประกัน ซึ่งในปีที่ผ่านมาเบี้ยประกัน 2+ ของเราเติบโตเป็นสองเท่า และคาดว่าปีนี้ก็ยังเติบโตอย่างต่อเนื่อง โดยมีค่าเบี้ยเริ่มต้นที่ 6,300 บาท ขณะที่เบี้ยชั้น 1 มีการแข่งขันด้านราคากันสูง  ซึ่งเราจะไม่ลงไปแข่งด้วย” นายมาร์ติน กล่าวนอกจากนี้ บริษัทยังได้เปิดตัวระบบแอกซ่า คอนเนค (AXA Connect) ซึ่งเป็นแพลตฟอร์มดิจิทัลที่พัฒนาขึ้น ให้กับตัวแทน เพื่อเพิ่มความคล่องตัวในกระบวนการจัดทำข้อเสนอประกันภัยซื้อ-ขาย และออกกรมธรรม์ได้ตลอดเวลา รวมถึงการนำระบบการจัดการสินไหมทดแทนใหม่ “SmartClaims” มาใช้เพื่อความสะดวก รวดเร็วและชัดเจนสำหรับลูกค้ามากขึ้น